
Uznesenie Okresný súd Prievidza v právnej veci navrhovateľa ako osoby povinnej na výživné: A. A., nar. XX.XX.XXXX, trvale bytom B. C. XX/X, XXX XX D., občan SR, zastúpený A. E., nar. XX.XX.XXXX, trvale bytom F. G. XXX/X, XXX XX H., občan SR proti osobe oprávnenej na výživné: A. A., nar. XX.XX.XXXX, trvale bytom G. H. XX/XX, XXX XX D., občan SR, o zrušenie vyživovacej povinnosti na plnoleté dieťa, takto rozhodol: Súd
s c h v a ľ u j e zmier účastníkov konania v tomto znení:
Vyživovacia povinnosť A. A. A., nar. XX.XX.XXXX voči A. A., nar. XX.XX.XXXX naposledy určená rozsudkom Okresného súdu Prievidza č.k. 10P/29/2020 – 157 zo dňa 15.06.2021, právoplatným dňa 07.07.2021 sa s účinnosťou od 01.11.2025 zrušuje. Žiaden z účastníkov nemá právo na náhradu trov konania. odôvodnenie: 1. Návrhom na začatie konania, podaným na tunajšom súde dňa 07.01.2026 sa navrhovateľ domáhal zrušenia vyživovacej povinnosti z dôvodu, že jeho plnoleté dieťa ukončilo prípravu na povolanie a je schopné samé sa živiť. 2. Na súdnom pojednávaní konanom dňa 20.03.2026 pred jeho otvorením uzatvorili účastníci konania zmier, v ktorom sa dohodli na zrušení vyživovacej povinnosti od 01.11.2025, súčasťou uzavretého zmieru bola aj dohoda o trovách konania. 3. Podľa § 62 ods. 1 Zákona o rodine plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Podľa § 78 ods. 1 Zákona o rodine dohody a súdne rozhodnutia o výživnom možno zmeniť, ak sa zmenia pomery. Okrem výživného pre maloleté dieťa je zmena alebo zrušenie výživného možné len na návrh. 4.Podľa § 148 ods. 1 Civilného sporového poriadku (ďalej len „CSP“) žalobca a žalovaný môžu uzavrieť zmier. O uzavretie zmieru sa má súd vždy pokúsiť. Podľa § 148 ods. 2 CSP súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5.Podľa § 2 ods. 1 Civilného mimosporového poriadku (ďalej len „CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 6.Podľa § 157 CMP rozsudok vo veciach výživného možno na návrh zmeniť alebo zrušiť, ak sa zmenia pomery.
7.Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. Uzavretý zmier sa týkal aj trov konania. 8. V súlade s citovanými zákonnými ustanoveniami súd schválil zmier, ktorý uzavreli účastníci konania na pojednávaní konanom dňa 20.03.2026, nakoľko nebol v rozpore so všeobecne záväznými právnymi predpismi. Vyživovacia povinnosť navrhovateľa - otca voči plnoletému dieťaťu zanikla z toho dôvodu, že plnoleté dieťa ukončilo prípravu na budúce povolanie a nadobudlo tým schopnosť samé sa živiť. V časti trov konania je uzavretý zmier v súlade s ust. § 52 CMP. Poučenie: Proti tomuto uzneseniu, ktorým súd rozhodol o schválení zmieru, odvolanie nie je prípustné ( § 357 Civilného sporového poriadku ).

